Punatauti
Punatauti eli dysenteria on yleisnimitys suolistotulehduksille, joille ovat ominaisia veriset ulosteet. Yleensä termillä tarkoitetaan joko amebapunatautia ("amebatauti", "amebiaasi", "amebadysenteria", "dysenteria amoebica") tai bakteeripunatautia ("shigelloosi", "shigelladysenteria") mutta varsinkin maataloudessa myös esim. babesioosia ("naudan punatauti"), joka voi myös tarttua ihmisiin.
Punasuutauti
Punasuutauti on kaloilla, erityisesti lohikaloilla, esiintyvä suolistoperäinen bakteeritauti. Taudin aiheuttaja on gramnegatiivinen "Yersinia rückeri" -bakteeri. Tartunta tapahtuu bakteerin saastuttaman ulosteen välityksellä.